armvectores/hy_wikipedia_2023 huggingface dataset:
Մանկանա

Մանկանա, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Electron

Electron (նախկինում հայտնի է եղել ինչպես՝ atom shell), framwork, որը մշակված է GitHub-ի կողմից։ Թույլ է տալիս մշակել գրաֆիկական ծրագրեր վեբ-տեխնոլոգիաների օգնությամբ։ Electron-ն իր մեջ ներառում է Node.js back-end-ի հետ աշխատելու համար, ինչպես նաև մատուցման գրադարան Chromium-ից։


== Յուրահատկություններ ==


=== Տարբերությունը NW.js-ից ===
Նրա նմանատիպ ապրանքանիշը համարվում է  NW.js (նախկին node-webkit)։ Վերջինս իրենից ներկայացնում է node.js-ի միավորում Chromium-ի հետ, ինչպես նաև ունի GUI, որը մշակված է NW-ի վրա ինչի պատճառով այն շատ քիչ է տարբերվում front-end-ի մշակումից։ Այն աշխատում է կայքերի հավաքածուների հետ, որոնցում թողարկվում է JavaScript-սցենարներ։ Electron-ում օգտագործվում է ավելի ցածրմակարդակի մոտեցում՝ այստեղ հիմնական մասը համարվում է JavaScript կոդը, որը ստեղծվում է բրաուզերի պատուհանում, որում էլ վերբեռնվում է HTML կոդը և այլն։


== Գործածություն ==
Electron-ի հիման վրա ոչ միայն կառուցված է տեքստային խմբագրիչ՝ Atom-ը, այլև այնպիսի ապրանաքանիշներ, ինչպիսն է՝ Visual Studio Code, Light Table (սկսած 0.8 տարբերակից), Avocode, REPL-վահանակը Mancy Node.js-ի համար և Meteor.js, Mongotron — GUI-մենեջերը MongoDB-ի համար։ Բացի դա, այս framwork-ի հիման վրա է գրված Slack, Skype, Discord նամակագրությունները և այլն։


== Տես նաև ==
NW.js


== Ծանոթագրություններ ==


== Գրականություն ==
Roy Sutton, Desktop Targets,  Enyo: Up and Running: Build Native-Quality Cross-Platform JavaScript Apps, «O'Reilly» — 83, էջ 100, էջեր 83 — 83 էջ, ISBN 9781491921203։
Simon Bisson (Oct 23, 2015)։ «Easy cross-platform app dev with GitHub's Electron»։ InfoWorld։ Վերցված է 2016-02-13 


== Արտաքին հղղումներ ==
http://electronjs.org/ Electron. պաշտոնական կայք
(8294) Տակայուկի

(8294) Տակայուկի (անգլ.՝ Takayuki), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 26-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,016606 ա. մ., առավելագույնը մոտենում է 2,8045 ա. մ. հեռավորության վրա և հեռանում 3,2287 ա. մ.։ Արեգակի շուրջ մեկ ամբողջական պտույտ է կատարում 1913,71 երկրային օրվա ընթացքում, իր ուղեծրով շարժվելով միջինում 0,188116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8294) Տակայուկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քարազկեռի կլորատերև

Քարազկեռի կլորատերև (Amelanchier ovalis), վարդազգիների ընտանիքի խնձորայինների ենթաընտանիքի թուփ է։
Տերևաթափ թուփ է՝ 0,5-3 մետր բարձրությամբ և ուղղաձիգ, ծիրանադարչնագույն կեղևով ծածկված ճյուղերով։ Տերևները ձվաձև են, հակառակ ձվաձև կամ էլիպսաձև, 4 սմ երկարությամբ և 2,5 սմ լայնությամբ։ Ծաղիկները սպիտակ են, 2,6-3,2 սմ տրամագծով, հավաքված 5-8 ծաղիկներից կազմված ողկույզներում։ Պտուղները մանր են, հյութալի, սև գույնի, ծածկված կապտավուն խավով։ Ծաղկում է մայիսին, պտուղները հասունանում են օգոստոսին։
Տարածված է Կովկասում, Ղրիմում, Միջին և Հարավային Եվրոպայում, Փոքր Ասիայում, Հյուսիսային Աֆրիկայում։ Հայաստանի պայմաններում հանդիպում է Սևանի ավազանում, Վայքում, Ախուրյան գետի վերին հոսանքներում, քարքարոտ թեքություններին, թփուտների մեջ, կաղնու անտառներում, անտառի վերին եզրերին՝ մինչև 2000 մետր բարձրությունների վրա։
Պտուղները, որոնք ուտվում են միայն սառնամանիքները խփելուց հետո, մեծ քանակությամբ A և C վիտամիններ են պարունակում։ Տերևները, բողբոջները և ընձյուղները պարունակում են եթերայուղեր և ցիանային գլյուկոզիդներ։ Մեծ հետաքրքրություն է ներկայացնում որպես պատվաստակալ՝ տանձենու և խնձորենու թզուկ սորտերի համար։
Չափազանց ցրտադիմացկուն է. պահանջկոտ չէ հողի նկատմամբ, բավական խոնավասեր է և ստվերատար։ Բնափայտը շատ ծանր է, գեղեցիկ գունավորմամբ։ Օգտագործվում է հուշանվերների և մանր իրեր պատրաստելու համար։ Մեծ հետաքրքրություն է ներկայացնում բարձրլեռնային շրջանների կանաչապատման և անտառապատման համար։


== Աղբյուրներ ==
Նելլո Մուզումեչի

Սեբաստիանո Մուզումեչի (իտալերեն՝ Sebastiano Musumeci, հունվարի 21, 1955(1955-01-21), Միլիտելո ին Վալ դի Կատանիա, Կատանիա, Սիցիլիա, Իտալիա), առավել հայտնի է որպես Նելլո Մուզումեչի (իտալերեն՝ Nello Musumeci), իտալացի քաղաքական գործիչ։


== Կենսագրություն ==
Ծնվել է Միլիտելլո քաղաքում (Կատանիա)։ Երեք երեխաների հայր է, բանկիր և հրապարակախոս, ծայրահեղ աջ Իտալական սոցիալական շարժման անդամ։ 1990-ական թվականներին նա Կատանիայի նահանգային խորհրդի անդամ էր։
1980-ական թվականներին եղել է Աչիրեալեի լրագրության ինստիտուտի դասախոս, Սիցիլիայի մամուլի ասոցիացիայի գավառական կազմակերպության քարտուղարի տեղակալ։ Մասնակցել է Սիցիլիայի քաղաքական և տնտեսական հետազոտությունների ինստիտուտի (Istituto siciliano di studi politici ed economici (ISSPE)) հիմնադրմանը։
1994 թվականի փետրվարի 13-ին դարձել է Կատանիա նահանգի ժողովրդականորեն ընտրված առաջին նախագահը և Իտալիայում նահանգային վարչակազմի ամենաերիտասարդ ղեկավարը։ 1998 թվականին նա վերընտրվել է քվեարկության առաջին փուլում և պաշտոնավարել մինչև իր լիազորությունների ժամկետի ավարտը` 2003 թվականի մայիսը։
1994 թվականից 2009 թվականներին եղել է Եվրոպական խորհրդարանի անդամ (մինչև 2007 թվականը՝ Ազգային դաշինքից, այնուհետև՝ «Աջերի» կուսակցությունից)։
2005 թվականին նա դարձել է Սիցիլիական դաշինքի համահիմնադիրներից մեկը, որը 2006 թվականին ստացել է ձայների 5,27%-ը տարածաշրջանային ընտրություններում, իսկ 2008 թվականին անդամագրվել է Աջերի կուսակցությանը։
2011 թվականի ապրիլի 18-ից նոյեմբերի 16-ը Բերլուսկոնիի չորրորդ կառավարությունում եղել է աշխատանքի և սոցիալական քաղաքականության նախարարության կրտսեր պետքարտուղար։
2012 թվականին կրկին հաղթել է Սիցիլիայի տարածաշրջանային ընտրություններում` այս անգամ աջակցելով աջակենտրոն «Ազատության ժողովուրդ» կուսակցությանը, բայց Ջանֆրանկո Միչիկեի «դասալքության» պատճառով, որը պառակտել էր աջ կենտրոնամետների ճամբարը, հաջորդել է քաղաքական աղետ. ընտրությունների արդյունքներով ձախ կենտրոնամետների թեկնածու Ռոզարիո Կրոչետան ստացել է ձայների 30,47%-ը, Մուզումեչին` 25,73%-ը, Միչչիկին՝ 15,47%-ը։ 
Լքելով «աջերին»՝ 2015 թվականին հիմնել է իր սեփական #Diventerà Bellissima շարժումը։


=== Սիցիլիայի նահանգապետ ===
2017 թվականի նոյեմբերի 3-ին Սիլվիո Բերլուսկոնին, Ջորջա Մելոնին և Մատեո Սալվինին ստորագրել են ընտրական համաձայնագիր, որով աջակցում էին Մուզումեչիին` որպես Սիցիլիայի նոր ընտրությունների թեկնածու։
2017 թվականի նոյեմբերի 5-ին 39,8 % արդյունքով նա Սիցիլիայի նահանգային ընտրություններում հաղթել է` «Առա՛ջ, Իտալիա» կուսակցության, #Diventerà Bellissima շարժման և տեղական 3 ցուցակների մասնակցությամբ աջակենտրոն բլոկի աջակցությամբ։
2017 թվականի նոյեմբերի 18-ին Պալերմոյի վերաքննիչ դատարանը պաշտոնապես հռչակել է Մուզումեչիին որպես ընտրված նահանգապետ, որից հետո նա ուղևորվել է նահանգապետի նստավայր՝ Օռլեանի պալատ, հեռացող Կրոչետայից նահանգապետի իշխանությունն ստանձնելու արարողության համար։


== Ծանոթագրություններ ==


== Արտաքին հղումներ ==
Lorenzo Coraggio (2014-06-10)։ «Biografia di Nello Musumeci» (իտալերեն)։ Cinquantamila giorni։ Վերցված է 2017-11-03 
«Sebastiano (Nello) MUSUMECI» (իտալերեն)։ Европейский парламент։ Վերցված է 2017-11-03
Չինական երաժշտական գործիքների ցանկ

Չինական երաժշտական գործիքների ցանկ, չինական երաժշտական գործիքները ավանդաբար բաժանված են բա յին(八音) անվանումով 8 կատեգորիայի։ Կատեգորիաները հետևյալն են. մետաքսից, բամբուկից, փայտից, ապարից, մետաղից, կավից, դդումից և մաշկից պատրաստվածներ։ Չինաստանում գործիքների դակարգումը պատրաստման նյութերի կատեգորիաների առաջին երաժշտական դասակարգումներից է։


== Մետաքսե (絲) ==
Մետաքսե (絲) գործիքները հիմնականում լարային են։ Վաղ ժամանակներից չինացիները օգտագործում էին մետաքսե թելերը լարերի համար, սակայն այսօր սովորաբար օգտագործում են մետաղ կամ նայլոն։ Մետաքսե երաժշտական գործիքները հետևյալն են. 


== Բամբուկե (竹) ==


=== Ֆլեյտաներ ===


== Փայտե (木) ==


== Ապարե ==
Ապարի (石) կատեգորիան ներառում է ապարե զանգերի տարբեր տեսակներ։


== Մետաղե (金) ==


== Կավե (土) ==


== Դդմե (匏) ==


== Մաշկից պատրաստված (革) ==


== Այլ ==


== Էթնիկ գործիքներ ==


== Կիրառում ==
Չինական գործիքները նվագում են կա՛մ սոլո, կա՛մ կոլեկտիվ մեծ նվագախմբերում (ինչպես նախկին կայսերական արքունիքում) կամ փոքր անսամբլներում (թեյարաններում կամ հասարակական հավաքույթներում)։ Սովորաբար ավանդական չինական երաժշտության մեջ չկա դիրիժոր, պարտիտուր կամ տաբլատուրա։ Երաժիշտները պարզապես լսողական հիշողության կամ անգիր անելու միջոցով էին նվագում՝ առանց կողմնակի օգնության։ Սկսած 20-րդ դարից, երաժշտական ​​պարտիտուրները և դիրիժորական միջամտությունները ունեցան մեծ տարածում նվագախմբային տիպի ավելի մեծ անսամբլներում։


== 1800-ականներին օգտոգործվող երաժշտական գործիքներ ==
Հետևյալ ջրաներկով նկարազարդումները, որոնք արվել են Չինաստանում 1800-ականներին, պատկերում են մի քանի տեսակի երաժշտական ​​գործիքների նվագարկումը.

		
		
		
		
		
		
		
		
		


== Տես նաև ==
Չինաստանի մշակույթ


== Ծանոթագրություններ ==

Lee, Yuan-Yuan and Shen, Sinyan. Chinese Musical Instruments (Chinese Music Monograph Series). 1999. Chinese Music Society of North America Press. 1-880464-03-9
Shen, Sinyan. Chinese Music in the 20th Century (Chinese Music Monograph Series). 2001. Chinese Music Society of North America Press. 1-880464-04-7
Yuan, Bingchang, and Jizeng Mao (1986). Zhongguo Shao Shu Min Zu Yue Qi Zhi. Beijing: Xin Shi Jie Chu Ban She/Xin Hua Shu Dian Beijing Fa Xing Suo Fa Xing. 7-80005-017-3.


== Արտաքին հղումներ ==
Չինական երաժշտական գործիքներ
Չինական երաժշտական գործիքներ Ժամանցի և մշակութային ծառայությունների վարչություն, Հոնկոնգ
Chime A look at ancient Chinese instruments
Չիանական երաժշտական գործիքներ (Չինարեն)
Չինական գործիքների կայք Archived 2022-07-25 at the Wayback Machine. (Անգլերեն)
Չինական երաշտաակն գործիքներ
Երաժշտական գործիքներ E-book
Գործիքային երաժշտության աշխարհ
Մեծ համերգ՝ նվիրված Չիանական նոր տարուն Archived 2017-10-25 at the Wayback Machine.
Չինական երաժշտական գործիք
Չինական երաժշտական գործիքներ (ժամանակակից տեսքը)
[1]
Լևոնդովկա (գյուղ, Ռոմնիի շրջան)

Լևոնդովկա (ուկրաիներեն՝ Левондівка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Լևոնդովկա գյուղում բնակվում էր 228 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խայծ

Խայծ, կարթի ծայրին ամրացված որևէ կեր՝ ձկներին հրապուրելու և որսալու համար կամ թակարդի մեջ դրված կեր՝ կենդանիներին թակարդը գցելու համար։ Խայծն օգտագործվում է նաև փոխաբերական իմաստով՝ դավ, նենգություն։
Մ.թ.ա. 665


== Դեպքեր ==


== Ծնունդներ ==


== Մահեր ==
Գոտկատեղից ցածր հարված

Գոտկատեղից ցածր հարված (անգլ.՝ low kick, բառացի՝ «հարված ներքևից»), ինչպես նաև հայտնի է որպես հարված ոտքով (անգլ.՝ leg kick) կամ մավասի-գերի, մենամարտերում հարվածի տարատեսակ՝ մարմնի ներքևի հատվածին (ազդրին կամ սրունքին) ոտքով հարվածելիս։ Հարվածը հանդիպում է տարատեսակ մենամարտերում՝ կարատե, թեկվանդո, կուդո, քիքբոքսինգ, մուայ-թայ, կրավ-մագա, լեհվեյ։


== Վնաս ==

		
		
		
Գոտկատեղից ցածր հարվածը հասցվում է հակառակորդի ոտքերին. հարվածի արդյունքում հակառակորդը ոչ միայն ցավային զգացողություններ է ունենում, այլև կարող է կորցնել ոտքերի հենակետը և դանդաղել։ Գոտկատեղից ցածր մշտական հարվածները հղի են մի շարք ծանր հետևանքներով՝ ոսկորների կոտրում, ջլերի պատռվածք կամ հոդերի ու մկանների վնասվածքներ։ Նստատեղի ջիղը մարդու օրգանիզմի ամենաերկար ջիղն է, որն սկսում է պոչուկից՝ հասնելով մինչև ոտքի ծայրը, և հաճախ դառնում է գոտկատեղից ցածր հարվածների թիրախը։


== Պաշտպանություն ==
Գոտկատեղից ցածր հարվածից պաշտպանության հիմնական տեսակը հարվածի արգելափակումն է՝ ոտքը հենակ դարձնելու տեսքով (անգլ.՝ checking), երբ ոտքը ծալվում է և առաջ է տարվում՝ ազդրին հասցվող հարվածից պաշտպանության համար։ Նման դեպքում հարվածողն ընկնում է առաջ դրված սրունքի կամ ծնկան վրա և ինքն է ցավ զգում։ Որոշ դեպքերում նման արգելափակումը կարող է վնասվածք հասցնել հենց հարձակվողին. UFC 168 մրցաշարում հենց այդպես ավարտվեց Անդերսոն Սիլվայի և Կրիս Վայդմանի մենամարտը։


== Մրցույթներում ==

Գոտկատեղից ցածր հարվածը քիքբոքսինգի անբաժանելի վարժաձևերից մեկն է։ Քիքբոքսինգում գոյություն ունի «գոտկատեղից ցածր հարված» բաժինը, որը թույլատրում է ոտքերով հարվածներ հասցնել ազդրի արտաքին և ներքին հատվածներին կամ հարվածել սրքունքթաթային հատվածին, բայց և արգելված է հարվածել ծնկին կամ ծնկահոդի մկանին։ Ընդ որում՝ նման հարվածները քիքբոքսինգում հիմնականում թույլատրված են միջազգային և արևելյան կանոններով, բայց արգելված է ամերիկյան տարբերակում՝ իր ողջ համակազմով։
Գոտկատեղից ցածր հարվածը հանդիպում է կարատեի այնպիսի տեսակներում, ինչպիսիք են ասիհարա-կարատեն, էնսիկայկանը, կյոկուսինկայը և սենդոկայկանը։ Գոտկատեղից ցածր հարվածի վարպետներից մեկը համարվում է Հացուո Ռոյաման, ով կյոկուսինկայ կարատեից ունի 9 դան, այդ հարվածը կոչվեց «գեդան մավասի-գերի» (ոտքով շրջանաձև հարված՝ գոտկատեղից ներքև) և նախկինում կիրառվում էր միայն որպես նախահարված՝ ավելի ուժգինն ստանալուց առաջ։ Ռոյամայի ջանքերով՝ գոտկատեղից ցածր հարվածն սկսեց կիրառվել արդեն որպես հակառակորդի ազդրին հասցվող ուժգին հարված։
Մուայ-թայ մարզաձևում գոտկատեղից ցածր հարվածը ստորին մասին հասցվող հարված է, կոչվում է «տաե կոդ» և անպայման հասցվում է ազդրին կամ աճուկին։ Այդ հարվածը հնարավոր է կասեցնել միայն ծունկը բարձրացնելով, որպեսզի հարվածը սրունքին իջնի, однако это сделать крайне сложно, поскольку спортсмен, получивший подобный удар, зачастую может отправиться в технический нокаут:
Գոտկատեղից ցածր հարվածը նաև սանֆայի և շուտբոքսինգի վարժաձևերից մեկն է։
Մրցումներում մարտական արվեստները միմյանց խառնած և գոտկատեղից ցածր հարվածը կիրառած, իսկ արդյունքում հաղթած մարզիկներ են Մորիս Սմիթը, Պավել Սլովինսկին, Դանիել Գիցեն, Միրկո Ֆիլիպովիչը և շատ ուրիշներ։


== Ծանոթագրություններ ==


== Արտաքին հղումներ ==
Գոտկատեղից ցածր հարված հնարքի էությունը
Գոտկատեղից ցածր հարված
Ինչպե՞ս հարվածել գոտկատեղից ցածր Archived 2018-02-17 at the Wayback Machine.
Ռահլի

Ռահլի, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Այծեմնիկ Զարդարյան

Այծեմնիկ Զարդարյան (1909, Ստամբուլ, Օսմանյան կայսրություն - անհայտ), հայ քանդակագործուհի։
Ծնվել է Կ. Պոլսում։ Փոքր հասակից ծնողների հետ տեղափոխվել է Եգիպտոս, որտեղ ստացել է նախնական կրթությունը՝ Կահիրեի Ազգային վարժարանում։ 1926 թվականից հետևել է տեղի «Դանթե Ալիգիերի» ընկերության Լեոնարդո դա Վինչիի անվան իտալական գեղարվեստական ուսումնարանի քանդակագործական բաժնի դասընթացներին, ավարտել է 1930 թվականին։ Դեռևս ուսանողական տարիներին մասնակցել է ցուցահանդեսների՝ մի շարք քանդակներով, որոնցից մամուլը բարձր է գնահատել «Աստվածամայրը» և «Առյուծը»։ Պատրաստել է նաև Զորավար Անդրանիկի հարթաքանդակ կիսանդրին։


== Աղբյուրներ ==
Պիվդենոե (այլ կիրառումներ)

Պիվդենոե, կարող է վերաբերել՝

Պիվդենոե - ավան, Ուկրաինայի Խարկովի մարզի Դերգաչևի շրջանում
Պիվդենոե - քաղաք, Ուկրաինայի Խարկովի մարզի Խարկովի շրջանում
Կոստա Վեսկովատո

Կոստա Վեսկովատո  (իտալերեն՝ Costa Vescovato), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 361 մարդ (2008)։ Բնակչության խտությունը՝ 47 մարդ/կմ²։ Տարածքը կազմում է 8 կմ²։ Փոստային ինդեքս՝ 15050։ Հեռախոսային կոդ՝ 0131։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Իբրահիմ ալ-Մազինի

Իբրահիմ ալ-Մազինի (օգոստոսի 19, 1889(1889-08-19), Կահիրե, Եգիպտոսի խեդիվատ, Օսմանյան կայսրություն - օգոստոսի 10, 1949(1949-08-10), Կահիրե, Եգիպտոս) ամբողջական անուն՝ (արաբ․՝  إبراهيم عبد القادر المازني‎‎, Իբրահիմ 'Աբդ ալ-Կադիր ալ-Մազինի) , արաբ բանաստեղծ, արձակագիր, «Դիվան» գրական խմբակի հիմնադիր։
Դիվանի երեք պոետներից առավել բեղմնավոր գործունեություն է եղել Իբրահիմ ալ-Մազինին (1889 - 1949), ով գրել է ոչ միայն բանաստեղծություններ, այլև նորավեպեր, զբաղվել է լրագրողությամբ և թարգմանչությամբ։ Նա ծնվել է Կահիրեում, ուսանել այնտեղ, ապա՝ զբաղվել գրական-ստեղծագործական և մանկավարժական գործունեությամբ։ 1906 թվականին ընդունվում և 3 տարի անց ավարտում է Կահիրեի Ուսուցչական սեմինարիան, թեպետ երազում էր ընդունվել իրավագիտական դպրոց։ Այնուամենայնիվ, Ուսուցչական սեմինարիան ժամանակի եգիպտական առաջավոր բուհերից էր՝ մինչև Կահիրեի համալսարանի հիմնադրումը։ Ուսանողական տարիներին սկսում է առաջին ուսումնասիրությունները բանասիրության ոլորտում։
1909 թվականին, ավարտելով Կահիրեի ուսուցչական սեմինարիան, ալ-Մազինին սկսում է դասավանդել Խեդիվյան (1909 - 1914), ապա՝ Դար ալ-Ուլմ դպրոցներում (1914 - 1918)։ Այդ տարիներին ավելի է մտերմանում ալ-Ակկադի և Շուքրիի հետ։ 1913 թվականին լույս է տեսնում իր առաջին ժողովածուն, 1917 թվականին՝ երկրորդը։ Ալ-Մազինիի բանաստեղծությունները գրված էին արաբական ոճով, սակայն եվրոպական մշակույթի ազգեցությամբ։ 1918 թվականին նա թողնում է ուսուցչի գործը և սկսում զբաղվել լրագրողությամբ։ Ալ-Մազինին եղել է Ալեքսանդրիայի «Նեղոսի հովիտ» (արաբ․՝  وادي النيل‎‎՝ Ուադի ան-Նիլ) թերթի խմբագիրը։ Առաջին աշխարհամարտից հետո Ալ-Մազինին դառնում է Վաֆդ կուսակցության անդամ։ Մազինին իր գրաքննադտական հոդվածներում ընդգծում էր պոեզիայի «նորացման» անհրաժեշտությունը և քննադատում էր Հաֆիզ Իբրահիմի ավանդականությունը։ Նա կոչ էր անում ճշմարիտ կերպով պատկերել մարդկային զգացմունքները, բնությունը և շրջապատող իրականությունը։
Ալ-Մազինիի առաջին արձակ ստեղծագործությունները գրվում են 1920-ական թվականների կեսերին։ Իր առաջին նորավեպը՝ «Գրող Իբրահիմը» (արաբ․՝  ابراهم الكاتب‎‎՝ Իբրահիմ ալ-քաթիբ) գրվում է 1925-1926 թվականներին, սակայն լույս տեսնում 1931 թվականին։ 1935 թվականին նա գրում է «Սարդոստայն» (արաբ․՝  خيوط العنكبوت‎‎՝ խույուտ ալ-անքաբութ), 1937 թվականին՝ «Ճանապարհին» (արաբ․՝  في الطريق‎‎՝ ֆի ալ-տարիկ)։ Կյանքի վերջին տարիներին ընտրվում է Դամասկոսի ակադեմիայի և Կահիրեի արաբերենի ակադեմիայի անդամ։


== Ծանոթագրություններ ==


== Գրականություն ==
Крымский А.Е. История новой арабской литературы (XIX - начало XX века). М, 1971.
Сафронов В.В. Новая арабская литература. М., 1996.
Ходжаева Р.У. Очерки развития египетской поэзии. Ташкент, 1985.
Badawi, M.M. A Critical Introduction to Modern Arabic Poetry, Cambridge, 1992


== Արտաքին հղումներ ==
Իբրահիմ ալ-Մազինի, արաբերեն(չաշխատող հղում)
Իբրահիմ ալ-Մազինի, արաբերեն Archived 2014-04-29 at the Wayback Machine.
Ապոտամկին

Ապոտամկին (անգլերեն` Apotamkin), լեգենդային վամպիր հին Ամերիկյան դիցաբանությունում։ Հին Ամերիկայում Ապոտամկինի մասին սարսափազդու պատմությունները միջոց էին ծառայում երեխաներին քաջ դարձնելու և առանց ծնողական առաջնորդության մեծացնելու մեջ, որպեսզի նրանք կարողանային վտանգավոր իրավիճակները միայնակ հաղթահարեին։
Ապոտամկինը որպես «Ապոտմապկին» (Apotampkin) սխալ ուղղագրությամբ 2008 թվականին ցուցադրվեց Մթնշաղ ֆիլմում։


== Ծանոթագրություններ ==
Յաղան

Յաղան, գյուղ Արևմտյան Հայաստանում, Էրզրումի վիլայեթի Բասենի գավառակում։ Մտնում էր Խորասանի գյուղախմբի մեջ։ Գտնվում էր Քյոփրիքյոյ գյուղաքաղաքից հարավ-արևելք. բարձրավանդակի վրա։


== Պատմություն ==
Ժամանակին եղել է մեծ քաղաք և թագավորական նստավայր։ Այդ են վկայում գյուղի մոտ գտնվեղ հին բնակավայրի ավերակները։ Գյուղն ավերվել, իսկ բնակիչները  բռնությամբ տեղահանվել կամ կոտորվել են 1915-1918 թվականների Մեծ եղեռնի ժամանակ։


== Բնակչություն ==
1877-1878 թվականներին գյուղն ուներ 60 տուն՝ 252 հայ, և 3 տուն թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պտուղ

Անվան այլ կիրառումների համար տե՛ս՝ Պտուղ (այլ կիրառումներ)
Պտուղ, բուսաբուծությունում, ծածկասերմ բույսերի օրգան, առաջանում է ծաղկից և ծառայում որպես սերմերի ձևավորման տեղ և պաշտպանման ու տարածման միջոց։ Ձևավորվում է բեղմնավորումից հետո (բացառությամբ պարթենոկարպ պտուղ։


== Կառուցվածք ==
Պտղի արտաքին մասը կոչվում է պտղապատյան (պերիկարպիում)։ Բուսաբանության մեջ տարբերում են պտղի հետևյալ ձևերը՝ հատիկ, պատիճ, ունդ, տուփիկ, ընկույզ, կորիզապտուղ, հատապտուղ, արմատապտուղ, պտղաբանջար և այլն։
Պտուղները լինում են իսկական և կեղծ։


=== Իսկական պտուղներ ===
Իսկականը (ձևավորվում է վարսանդի սերմնարանից) ունեն պտղատու տեսակների մեծ մասը (ծիրանենի, դեղձենի, շլորենի, սալորենի, կեռասենի, բալենի և այլն)։ Սրանց պտուղը անվանվում է միաբուն կորիզ։


== Կեղծ պտուղներ ==

Կեղծ Պտուղից են (ձևավորմանը, բացի վարսանդից, մասնակցում են նաև ծաղկի այլ օրգաններ) խնձորը, տանձը, սերկևիլը։ Սրանց պտուղը տարաճած պտղակալ է, որի ներքին մասը կոչվում է միջուկ։ Վերջինը սերմնաբների թերակղզում է իսկական պտուղը։ Այն պտուղները, որոնք առաջանում են իրար միաձուլված ծաղիկների խմբավորությունից, կոչվում են պտղաբույլեր, օրինակ, թուզը, թութը, ելակը։ Յուրաքանչյուր պտուղը պարունակում է մեկ կամ բազմաթիվ սերմեր։
Իսկական պտուղները ստորաբաժանվում են պարզի (ձևավորվում են մեկ վարսանդից) և բարդի (առաջանում են բազմաթիվ ապոկարպ գինեցեումներից)։ պտուղները ըստ պտղապատյանի կազմության լինում են չոր և հյութալի։ Չորերը (ցորեն, գարի, հաճար, ոսպ, սիսեռ, լոբի, ընկույզ, նուշ, պիստակ, տխիլ) կազմված են փայտեցած, իսկ հյութալիները (խաղող, ծիրան, սալոր, շլոր, կեռաս, բալ, խնձոր, տանձ, սերկևիլ, նուռ, թուզ, պոմիդոր, սեխ, ձմերուկ, վարունգ և այլն)՝ մսալի հյուսվածքներից։ Բարդ պտւղները կոչվում են ըստ պարզ պտուղների անվանման՝ բարդ կորիզապտուղ, բարդ սերմնապտուղ և այլն։ Ըստ անատոմիական կազմության, յուրաքանչյուր պտուղ կազմված է 3 շերտից՝ արտաքին (էքսոկարպ), միջին (մեզոկարպ) և ներքին (էնդոկարպ)։ Ըստ ժամանակակից մորֆոգենետիկական դասակարգման, պտուղները բաժանում են ապոկարպների (առաջանում են չհամաճած վարսանդներից) և ցենոկարպների (առաջանում են սերտաճած պտղաթերթերով գինեցեումից)։


== Բաժիններ ==
Ցենոկարպ պտուղները ստորաբաժանվում են սինկարպների (երկտուն կամ բազմաբուն կենտրոնական եզրային պլացենտացիայով), պարակարպնևրի (միաբուն, եզրային աստիճանական պլացենտացիայով) և լիզիկարպների (միաբուն, կենտրոնական, սյունավոր պլացենտացիայով)։ Ապոկարպ պտուղները ավելի պարզ են։ պտուղները պարունակում են մարդու օրգանիզմի համար անհրաժեշտ սննդանյութեր՝ օսլա, շաքարներ, օրգանական թթուներ, սպիտակուցներ, ճարպեր, հանքային աղեր, վիտամիններ, կենսաբանորեն ակտիվ նյութեր։ պտուղներն օգտագործվում են թարմ և վերամշակված։ Պտուղ ուսումնասիրող գիտությունը կոչվում է կաբպոլոգիա։ Է․ Մորիկյան պատկերազարդումը տես 321-րդ էջից առաջ՝ ներդիրում։
Տարտումաա

Տարտումաա (էստ․՝ Tartumaa կամ Tartu maakond), նահանգ Էստոնիայում, գտնվում է երկրի արևելյան մասում։ Վարչական կենտրոնն է Տարտու քաղաքը։


== Վարչական-տարածքային բաժանում ==
Նահանգը կազմված է 3 քաղաքներից և 19 շրջաններից։
Քաղաքներ՝

Տարտու
Կալլաստե
ԷլվաՇրջաններ՝

 Ալացկիվի (էստ․՝ Alatskivi vald)
 Հաասլավա (էստ․՝ Haaslava vald)
 Կամբյա (էստ․՝ Kambja vald)
 Կոնգուտա (էստ․՝ Konguta vald)
 Լաևա (էստ․՝ Laeva vald)
 Լուունյա (էստ․՝ Luunja vald)
 Մեկսա (էստ․՝ Mäksa vald)
 Մեեկսի (էստ․՝ Meeksi vald)
 Նիո (էստ․՝ Nõo vald)
 Պեիպսիեեռե (էստ․՝ Peipsiääre vald)
 Պիիռիսաառե (էստ․՝ Piirissaare vald)
 Պուհյա (էստ․՝ Puhja vald)
 Ռաննու (էստ․՝ Rannu vald)
 Ռինգու (էստ․՝ Rõngu vald)
 Տեհտվեռե (էստ․՝ Tähtvere vald)
 Տարտու (էստ․՝ Tartu vald)
 Յուլենուռմե (էստ․՝ Ülenurme vald)
 Վառա (էստ․՝ Vara vald)
 Վիննու (էստ․՝ Võnnu vald)


== Ծանոթագրություններ ==
Վերունո

Վերունո (իտալերեն՝ Veruno), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 1576 մարդ (2008 թվականի տվյալներով)։ Բնակչության խտությունը՝ 158 մարդ/կմ²։ Տարածքը՝ 10 կմ²։ Փոստային ինդեքս՝ 28010։ Հեռախոսային կոդ՝ 0322։
Բնակավայրի հովանավորն է համարվում սուրբ Սան Իլարիոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0322 830222
Էլեկտրոնային հասցե։ anagrafe.veruno@reteunitaria.piemonte.it
Գլխավոր կայք։ http://www.comune.veruno.no.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալաթաուսյան տավարի ցեղ

Ալաթաուսյան տավար, կաթնամսատու տավարի ցեղ, ստացվել է խորհրդային շրջանում՝ Կիրգիզական և Ղազախական ԽՍՀ-ներում՝ տեղական տավարի, շվիցի և կոստրոմյան ցեղերի տրամախաչումից։ 
Հաստատվել է 1950 թվականին։ Հարմարված է լեռնային պայմաններին, ունի զարգացած ոսկրակազմ ու մկաններ, ամուր կճղակներ, լայնախոր կուրծք, հիմնականում գորշ գույն։ Ցուլերի կենդանի քաշը՝ մոտ 800 կգ, կովերինը՝ 500–550, սպանդային ելքը՝ 54-62%, կաթնատվությունը՝ 4000-5000 կգ, կաթի յուղայնությունը՝ 3,8-3,9%:
Բուծվում է Ալմաթիի և Արևելաղազախական մարզերում։
Սուրբ Սունիվայի վանք (Սելիե)

Սուրբ Սունիվայի վանք (նորվ.՝ Hellige Sunniva kloster), տղամարդկանց ուղղափառ համայնք, որտ տեղակայված է Նորվեգիայի Սոգն օգ Ֆյուրանե ֆյուլքեի Սելյո կոմունայի Սելյո քաղաքում։ Ենթարկվում է Վրաց ուղղափառ եկեղեցուն։


== Պատմություն ==
Կրոնական կառույցի ստեղծման թույլտվությունը ստացվել է 2010 թվականի մայիսին տեղական իշխանությունների կողմից։
Վանքային համալիրը հիմնադրվել է 2014 թվականի հուլիսի 7-ին Վրաց ուղղափառ եկեղեցու իրավասության ներքո շվեյցարական ծագում ունեցող հոգևորականի կողմից։ Նորաստեղծ վանքը կոչվել է Նորվեգիայում հարգված սուրբ Սուննիվայի պատվին։
2014 թվականին վանքը համալրվել է ռուս և նորվեգացի երկու վանականներով:.


== Ծանոթագրություններ ==


== Արտաքին հղումներ ==
Hellige Sunniva kloster (անգլ.) Ֆեյսբուքում
Ուլտրամարին

Ուլտրամարին, անօրգանական պիգմենտ։


== Նկարագրություն ==

Ուլտրամարինը սինթետիկ նատրիումի ալյումինոսիլիկատ է, որը պարունակում է նատրիումի պոլիսուլֆիդներ։ Կախված կազմությունից՝ այն կարող է լինել սպիտակ, կանաչ, կապույտ, մանուշակագույն և կարմիր։
Ուլտրամարինի գույնային  բնութագիրը կախված է նատրիումի պոլիսուլֆիդներից։
Ուլտրամարինը համապատասխանում է ընդհանուր բանաձևին.:
n(Na2O·Al2O3·mSiO2)·Na2Sx;որտեղ n = 2—3; m = 2—3; x = 1—5։
Առավել գործնական  նշանակություն ունի հագեցած կապույտ գույնի բարձրսիլիցիումային պոլիծծմբային արգասիքը, որը համապատասխանում է հետևյալ բաղադրությանը՝
2(Na2O·Al2O3·3SiO2)·Na2S4։Կախված ծծմբի պարունակությունից և ալյումինի և սիլիցիումի հարաբերակցությունից, առանձնանում են հետևյալ կապույտ ուլտրամարինները.

ցածր ծծմբային և ցածր սիլիցիումային` կանաչավուն երանգով;
պոլիծծմբային և ցածր սիլիցիումային;
բարձրծծմբային և բարձրսիլիցիումային՝ կարմրավուն երանգով։Անկախ բաղադրությունից և գույնից, բոլոր ուլտրամարիններն ունեն միևնույն բյուրեղային ցանցը, որն ունի բնական ուլտրամարինը (լապիս լազուր)։
Ուլտրամարինը չունի հակակոռոզիոն հատկություններ, բարակ ծածկույթով (փայլուն) (ծածկողունակությունը՝ 120 գ/մ²), ջերմա-լուսակայուն է, բայց ֆոտոակտիվ է, որի պատճառով չի կարող կիրառվել եղանակային անջրանցիկ ծածկույթների համար։ Դիմացկուն է ալկալիների նկատմամբ, բայց քայքայվում է թթուներով՝ ծծմբաջրածնի անջատմամբ։


== Կիրառություն ==
Այն օգտագործվում է կոմպոզիտային նյութերում որպես գունանյութ։ Այն լայնորեն օգտագործվում է սպիտակ ներկերի և լաքերի, տեքստիլի, թղթի, պլաստմասսայի, շաքարի և այլ նյութերի դեղին երանգը հեռացնելու և կապտերանգ հաղորդելու համար


== Ստացում ==
Ուլտրամարինի արտադրական գործընթացը իրականացվում է երկու փուլով՝ ջերմային եղանակով։ Նուրբ աղացած հումքը, որը բաղկացած է ալյումինոսիլիկատից` կաոլինից, ամորֆ սիլիցիումի երկօքսիդից (ինֆուզորիտ հող), սոդա, ծծումբ, կոքս կամ սկիպիդար (բիտում), բրիկետացված է և ենթարկվում է թրծման՝ առանց օդի հասանելիության։ Սկզբում 450 °C ջերմաստիճանի դեպքում ձևավորվում են պոլիսուլֆիդներ և ջուրը հանվում է, այնուհետև 780-800 °C ջերմաստիճանում ստացվում է միջանկյալ արգասիք՝ կանաչ ուլտրամարին։
Օքսիդացնող թրծման երկրորդ փուլում, օդի հասանելիությամբ և 450 °C ջերմաստիճանով, տեղի է ունենում կանաչ ուլտրամարինը դառնում է կապույտ, իսկ ավելցուկային ծծումբը հեռացվում է։
Հումքը թրծվում է հաջորդաբար՝ երկու անընդմեջ պտտվող վառարաններում։ Թրծված կիսաֆաբրիկատը ենթարկվում է թաց աղացման, լվացման միջոցով աղազերծման, ջրազերծման և չորացման։


== Գրականություն ==
Ермилов П. И., Индейкин Е. А., Толмачев И. А. Пигменты и пигментированные лакокрасочные материалы. — Л. Химия, 1987
Беленький Е. Ф., Рискин И. В. Химия и технология пигментов. — Л., Химия, 1974
Сырьё и полупродукты для лакокрасочных материалов. Տեղեկատվական ձեռնարկ, խմբ․ Մ․ Գոլդբերգ, — М.: Химия, 1978


== Արտաքին հղումներ ==
https://www.britannica.com/technology/ultramarine-pigment
https://brockhaus.de/ecs/enzy/article/ultramarin
https://id.loc.gov/authorities/subjects/sh85139474.html
https://academic.microsoft.com/topic/2909063619(չաշխատող հղում)
https://academic.microsoft.com/#/detail/2909238081 Archived 2019-09-24 at the Wayback Machine.
https://ru.wikipedia.org/wiki/Microsoft_Academic
Կոլոսովկա (գյուղ, Օվրուչի շրջան)

Անվան այլ կիրառումների համար տե՛ս՝ ԿոլոսովկաԿոլոսովկա (ուկրաիներեն՝ Колосівка), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Կոլոսովկա գյուղում բնակվում էր 141 մարդ։ Բնակավայրը զբաղեցնում է 0,524 կմ² տարածք։ Բնակչության խտությունը կազմում էր 269,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փիթ Բեսթ

Փիթ Բեստ (անգլ. Randolph Peter «Pete» Best, նոյեմբերի 24, 1941(1941-11-24), Չեննայ, Բրիտանական Հնդկաստան, Բրիտանական կայսրություն), բրիտանացի երաժիշտ և երգերի հեղինակ։ 1960 թվականից մինչև 1962 թվականները եղել է The Beatles խմբի թմբուկահար։


== Կենսագրություն ==


=== The Beatles ===
Փիթի մայրը՝ Մոնա Բեսթը հանդիսանում է լուվերպուլական «Կազբա» («Казба») ակումբի սեփականատեր, որտեղ The Beatles-ը շատ հաճախ է հանդես եկել, Բեսթին The Beatles-ը 1959 թվականին հրավիրել են խմբում մի քանի անգամ հանդես գալ։ Որոշակի երաժշտական դադարից հետո՝ 1960-1961 թվականներին Բեսթը Համբուրգ (Գերմանիա) ուղևորության ժամանակ նորից միանում է խմբին։ Նա նվագախմբում հանդես է եկել 1962 թվականին The Beatles-ի EMI-ի առաջին ֆիլմի համար, իսկ օգոստոսի 16-ին նրան փոխարինել է Ռինգո Սթարը։
Այն մասին որ նրան հեռացնում են խմբից, ասել են ոչ թե նրա նախկին խմբի անդամները, այլ The Beatles-ի մենեջեր Բրայան Էպստայնը։ Բեսթի հեռանալուն նպաստել է Ջորջ Մարտինը, նա դարձել է խմբի պրոդյուսեր, որը շատ բավարարված չէր հարվածային գործիքներով տիրապետելուն։
Բեսթի խմբից հեռանալու պատճառը միայն այն չէր որ նա վատ էր նվագում։ Փիթը չէր համարվում խմբի լիարժեք անդամ, քանի որ մյուս անդամների հետ իր հարաբերություները բավական լարված էին։ Ջոն Լենոնն, Փոլ ՄաքՔարթնին և Ջորջ Հարիսոնն իրենց ազատ ժամանակը անցկացնում էին միասին։ Նա չէր ընդունում խմբի ընդհանուր ոճը, չի համաձայնվել սանրվածքի և հագուստի հետ։ Փիթը չի համաձայնվում խմբի մյուս անդամների հետ։
Մեկ այլ տարբերակի համաձայն, որի մասին Ալբերտ Գոլդմանը գրել է «Ջոն Լենոն» գրքում, Փիթը միակն էր խմբի մեջ, որի արտաքինը համապատասխանում էր աստղային չափանիշներին։ Բեսթի խմբից հեռանալու պատճառներից մեկը գեղեցկությունն էր, քանի որ խմբում իշխանությունը բաժանված էր Փոլի և Ջոնի միջև, և նրանցից ոչ մեկը չէր կարող հաշտվել այն բանի հետ, որ ինչ որ երրորդ անձ կարող էր իրենց գերազանցել հանրության աչքում։


=== The Beatles-ից հետո ===
Հետագայում Փիթը փորձեց սկսել սոլային կարիերա, սակայն նրա բոլոր փորձերը անհաջող ավարտվեցին։ Նրա ֆինանսական վիճակը ժամանակին հասել է կործանման։ Այնուամենայնիվ, երբ 1995 թվականին լույս տեսավ The Beatles-ի The Anthology ալբոմը, Փիթը նշանակալի ֆինանսական պարգևներ է ստացել։
2007 թվականի փետրվարին The Beatles-ի պրոդյուսեր Ջորջ Մարտինը հրապարակայնորեն ներողություն խնդրեց Բեսթից 1962 թվականին նրան խմբից հեռացնելու համար։


== Ծանոթագրություններ ==


== Գրականություն ==
The BEATLES: Иллюстрированный справочник / В. Ястребов, Ю. Герасимова, Н. Миронова. — Ульяновск: РИА «Симбвестинфо», 1999. — 936 с.: ил. — (Справочники от «Симбвестинфо») — ISBN 5-86174-011-9
Голдман, Альберт Джон Леннон
Պոլդնևայա (Սուենգայի վտակ)

Անվան այլ կիրառումների համար տե՛ս՝ Պոլդնևայա (այլ կիրառումներ)Պոլդնևայա (ռուս.՝ Полдневая), գետ Ռուսաստանում, հոսում է Նախասիբիրյան շրջանում, Ալթայի Հանրապետությունում։ Գետաբերանը տեղակայված է Սուենգա գետի ձախ ափով՝ 57 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200004541
Հիդրոլոգիական ուսումնասիրությունների կոդը - 115200454
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հեմա Մալինի

Հեմա Մալինի (հինդի` हेमा मालिनी, ամբողջ անունը` Հեմա Մալինի Ռամանուջամ Չակրավարտի, հոկտեմբերի 16, 1948(1948-10-16), Ammankudi, Thanjavur district, Մադրաս նահանգ, Հնդկաստան), հնդիկ կինոդերասանուհի, պարուհի, պրոդյուսեր, ռեժիսոր և քաղաքական գործիչ։ Նկարահանվել է մոտ 160 կինոնկարում։ Կանացի լավագույն դերի համար արժանացել է Filmfare Awards մրցանակի։ Հնդկաստանում կինեմատոգրաֆիայի զարգացման ասպարեզում ունեցած ներդրումների համար արժանացել է Պադմա Շրի կառավարական պարգևին։


== Կենսագրություն ==
Հեմա Մալինին ընտանիքում երրորդ երեխան էր։ Նրա մայրը պրոդյուսեր էր։ Կինոդեբյուտը կայացել է 1965 թվականին՝ տելուգու լեզվով նկարահանված «Պանդուն լքում է այս աշխարհը» ֆիլմում, որտեղ նա կատարել է պարուհու դերը։ Հեմա Մալինին ուսումնասիրել և յուրացրել է հնդկական դասական պարաոճերը՝ հայտնի և լավագույն գուրուների մոտ։ Հինդի լեզվով նրա առաջին ֆիլմը 1968 թվականին նկարահանված «Անուրջներ վաճառողը» կինոնկարն էր, որտեղ գլխավոր դերակատարը Ռաջ Կապուրն էր։ Հետագայում նկարահանվել է բոլիվուդյան բազմաթիվ աստղերի հետ՝ հիմնականում բարի և սիրող աղջիկների կամ հավատարիմ կանանց և մայրերի ռոմանտիկ կերպարներում։ Հատկանշական են նրա դերերը «Զիտան և Գիտան» (1972 թ.), «Սիրելի Ռաջա» (1972 թ.), «Վրեժ և օրենք» (1975 թ.), «Ջունգլիների արքան» (1976 թ.), խորհրդա-հնդկական «Ալի Բաբայի և քառասուն ավազակների արկածները» (1979 թ.), «Սամրատ» (1982 թ.), «Սուլթանի դուստրը» (1983 թ.), «Հինավուրց տաճարի գանձերը» (1983 թ.), «Այրիի ճակատագիրը» (1986 թ.), «Պարուհին» (1992 թ. հեռուստասերիալ), «Սեր և դավաճանություն» (2003 թ.) և այլ ֆիլմերում։
Վերջին տարիներին Հեմա Մալինին ամուսնու հետ միասին ներգրավվել է քաղաքականության մեջ և Հնդկաստանի ժողովրդական կուսակցության աջակցությամբ անդամակցել է Հնդկաստանի խորհրդարանի վերին պալատի նահանգների խորհուրդներին։


== Անձնական կյանք ==
Հեմա Մալինին ամուսնացել է հայտնի դերասան Դհարմենդրայի հետ։ Վերջինիս հետ համատեղ նկարահանվել են մոտ 35 ֆիլմերում։ Ամուսնական կյանքի ընթացքում ունեցել են երկու դուստր։ Դուստրերից մեկը՝ Էշա Դեոլը նույնպես դերասանուհի է և մոր օրինակով նա նույնպես ուսումնասիրել է հնդկական դասական պարերը։
Հեմա Մալինին դավանում է վայշնավիզմ (հինդուիզմի ուղղություններից մեկը) և հանդիսանում է Կրիշնայի ընկալման միջազգային հասարակության հետևորդ։


== Մասնակի ֆիլմագրություն ==


== Ծանոթագրություններ ==
Ընկեր Փանջունի (ֆիլմ)

Ընկեր Փանջունի, 1992 թվականին «Հայֆիլմ» կինոստուդիայում նկարահանված հայկական ֆիլմ։


== Սյուժե ==
Ֆիլմի հերոսը՝ ընկեր Փանջունին, ուղևորվում է հեռավոր հայկական գյուղ՝ սոցիալիստական գաղափարներ սերմանելու։ Չանցած մեկ տարի՝ խաղաղ, նահապետական գյուղում ծագում է դաժան հակամարտություն, որի արդյունքում ամեն ինչ ավերվում է։
Ֆիլմը նկարահանվել է ըստ Երվանդ Օտյանի համանուն վիպակի։


== Գլխավոր դերերում ==
Փանջունի - Նիկոլայ Ծատուրյան
Վերգո - Թամար Հովհաննիսյան
Սարսափունի - Երվանդ Մանարյան
Ռես Սերգո - Մամիկոն Մանուկյան
դարբին Մկո - Կարեն Ջանիբեկյան
Քելեշ Մրքո - Արտաշես Գյոդակյան
Սառա-խաթուն - Վերջալույս Միրիջանյան
Տեր Սահակ - Զարեհ Տեր-Կարապետյան
Ավո - Ստեփան Շահինյան
Սմենց Վարդան - Վաչագան Գրիգորյան
Պայծառ - Մելինե Համամջյան


=== Դերերում ===
Ուսուցչուհի- Լալա Մնացականյան
Կարպիս Շամլյան
Ռուդոլֆ Ղևոնդյան
Գ. Սեդրակյան
Ստեփան Գանտրալյան
Ջ. Բաբայան
Մ. Գրիգորյան
Ա. Թովմասյան
Գ. Քարտաշյան
Գագիկ Ղումաշյան
Երեխաներ՝ Ե. Օհանյան, Գ. Հակոբյան


== Նկարահանող խումբ ==
Սցենարի հեղինակ - Սուրեն Սարուխանյան, Վադիմ Մելիքսեթյան, Արման Մանարյան
Բեմադրող ռեժիսոր - Արման Մանարյան
Բեմադրող օպերատոր - Ա. Մկրտչյան
Բեմադրող նկարիչ - Մ. Անտոնյան
կոմպոզիտոր - Հ. Մանարյան
Հնչյունային օպերատոր - Ի. Օրդուխանյան
Ռեժիսոր - Ս. Այվազյան, Ն. Մատինյան
Օպերատոր - Կ. Այվազյան, Ս. Գրիգորյան, Ս. Մարտիրոսյան
Զգեստների նկարիչ - Գրետա Նալչաջյան
Նկարիչ դիմահարդար - Ա. ԱղաջանյանՀամակցված նկարահանումներ

Օպերատոր - Ս. Մարտիրոսյան
Նկարիչ - Հ. Հովհաննիսյան
Մոնտ. - Ս. Ջոնյան
Խմբագիր - Ե. Մանարյան
Վարչ. խումբ - Հ. Մելիքյան, Զ. Սաֆարյան, Ա. Իսրայելյան, Ա. Զոհրաբյան
Տնօրեն - Լ. Մուրադյան


== Գրականություն ==
Ուրիշ Փանջունին ու Թամար Հովհաննիսյանի «անվայելուչ» խաղը։ Աննա Բաբաջանյան, Դա եղել է այսպես…, Ե., Դարակ, 2019, էջ 120-126։


== Ծանոթագրություններ ==


== Արտաքին հղումներ ==
«Ընկեր Փանջունի»
Աերոպոս (Կեֆեուսի որդին)

Աերոպոս (հին հունարեն՝ Ἀέροπος), հին հունական դիցարանի կերպարներից մեկը Տեգեից (Արկադիա)։ Կեֆեյի որդին, Էխիմայի հայրը, կամ Ֆեգեյի որդին։ Նրա մայրը մահացավ ծննդաբերության ժամանակ, բայց տղան սնվում էր մոր կրծքից։


== Ծանոթագրություններ ==
Կուռի (գյուղ, Միսսո շրջան)

Անվան այլ կիրառումների համար տե՛ս՝ Կուռի (այլ կիրառումներ)Կուռի (էստ․՝ Kurõ), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սպիտակ մեծ տառեղ

Սպիտակ մեծ տառեղ (լատ.՝ Ardea alba), մեծ ճահճային թռչուն։
Տարածված է Եվրոպայում, Ասիայում, Հյուսիսային և Հարավային Ամերիկայում, Աֆրիկայում, Ավստրալիայում, Նոր Զելանդիայում, Մոլդովայում, Ուկրաինայում, Վոլգայի ափերին, Ղազախստանում, Միջին Ասիայում։ Խոշոր թռչուն է, երկար ոտքերով ու կտուցով։ Աչքն ամբողջությամբ դեղին է, փետրավորումը՝ սպիտակ, ոտքերը և կտուցը սև են։ Ամռանը միայն կտուցի հիմքն է դեղնում, իսկ ձմռանն ամբողջ կտուցը։ Գարնանը մեջքի վրա ունի երկար, նոսր ու կոշտ (30-40 հատ) հովհարաձև փետուրներ, որոնք հասնում են մինչև պոչը։ Քաշը՝ 1-1.5 կգ է։
Թռչնի այս տեսակը միշտ էլ համարվել է հազվագյուտ տեսակ, հանդիպում է գարնանային ու աշնանային ընթացքում՝ Սևանա լճի ավազանում, ավելի հաճախ՝ Արարատյան դաշտի ճահճուտներում։ Ամեն տարի մեծ սպիտակ տառեղի 200-300 անհատ երամներ կազմած ձմեռում են Արարատյան դաշտի ձկնաբուծական տնտեսությունների արհեստական լճակներում։

Ձայնը կոշտ է ու սղված։ 19 և 20-րդ դարերում այն անհետացման եզրին էր կանգնած, որի պատճառը նրա գեղեցիկ փետուրներն էին։


== Արտաքին հղումներ ==
Ռուսաստանըի ողնաշարավորներ։ Սպիտակ մեծ տառեղ Archived 2021-09-21 at the Wayback Machine.
Սպիտակ մեծ տառեղ bss.sfsu.edu
Կենդանական բազմազանություն
Սպիտակ մեծ տառեղ www.birds.cornell.edu
Պալմինոպոլիս

Պալմինոպոլիս (պորտ.՝ Palminópolis), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 5236 մարդ՝ 2006 թվականի տվյալներով։ Գրավում է 387,693 կմ2 տարածք։ Բնակչության խտությունը՝ 9,1 մարդ/կմ²։


== Պատմություն ==
Քաղաքը հիմնադրվել է 1967 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 23.555.733,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.665,46 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,753 (տվյալները՝ ՄԱԿ-ի զարգացման ծրագրի)։
Գրեմյաչի (այլ կիրառումներ)

Գրեմյաչի, կարող է վերաբերել՝

Գրեմյաչի - խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Գրեմյաչի - գյուղ Ռուսաստանի Վոլոգդայի մարզի Տոտեմսկի շրջանի կազմում։
Սևամորթների իրավունքների համար պայքար

Սևամորթների իրավունքների համար պայքարը ԱՄՆ–ի կարևորագույն ձեռքբերումներից մեկը երկրի սևամորթ բնակչության խնդրի կարգավորումն էր, որ սրությամբ դրվեց 1950–1960–ական թվականներին։ 1954 թվականին վերացվեց սևամորթ և սպիտակամորթ երեխաների տարանջատ ուսուցումը։ Սակայն բազմաթիվ նահանգների ռասիստական շրջանակները հրաժարվում էին այդ որոշմանը ենթարկվելուց և նույնիսկ դիմում էին ահաբեկչական գործողությունների։ 


== ԱՄՆ–ի սևամորթ բնակչության շարժման նոր փուլը ==
1960–ական թվականների սկզբներին ԱՄՆ–ի սևամորթ բնակչության շարժումը թևակոխեց որակապես նոր փուլ։ Այն կրում էր սոցիալական իրավունքների, քաղաքացիական իրական իրավահավա­սարության նվաճման և քաղաքական իշխանությանը մասնակցելու հնարավորության համար համատարած պայքարի բնույթ։ 


== Սևամորթների շահերի պաշտպանությամբ հանդես եկող նախագահները ==
Սևամորթների շահերի պաշտպանությամբ հանդես էր գալիս հոգևորական Մարտին Լյութեր Քինգը։ Վերջինս խաղաղ դիմադրության ու բռնությունը բացառող գործողությունների կողմնակից էր։ Նրա կարծիքով՝ ռասայական խտրականությունը տրամաբանորեն հնարավոր չէ բացատրել, իսկ բարոյական տեսանկյունից հնարավոր չէ արդարացնել։ Նրան հետևում էին գրեթե բոլոր քրիստոնյա աֆրոամերիկացիները։ ԱՄՆ–ի մուսուլման սևամորթների շարժման առաջնորդն էր Մ. Իքսը։ Նրանք երկուսն էլ սպանվեցին ռասիստահաբեկիչների կողմից։ Սակայն շարժումը էականորեն մոտեցրեց խնդրի կարգավորումը։ 1964 թվականին ընդունված քաղաքացիական իրավունքների մասին օրենքը արգելեց ռասայական խտրականությունը հասարակական վայրերում, ինչպես նաև աշխատուժի վարձման և ազատման ժամանակ։ Ինքնին «սևամորթ» անվանումն արգելվեց և սևամթրթների նկատմամբ ընդունելի համարվեց ու շրջանառության մեջ դրվեց «աֆրոա­մերիկացիներ» անվանումը։ Նախագահներ Դուայթ Էյզենհաուերի, Ջոն Քենե­դիի և Լինդոն Ջոնսոնի օրոք ընդունված օրենքները վերացրին ռասայական խտրականության ծայրահեղ դրսևորումները։ Դրանց շնորհիվ է, որ տարիներ անց՝ 2008 թվականին, նախագահական ընտրությունների արդյունքում ԱՄՆ–ի պատմության մեջ առաջին անգամ նախագահի պաշտոնը ստանձնեց աֆրոամերիկացի Բարաք Օբաման։
Կամենկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
47 ռոնիններ

«47 ռոնիններ» (անգլ.՝ «47 Ronin»), Քարլ Էրիկ Ռինշի ֆենթեզի դրամատիկական մարտաֆիլմը 3D ֆորմատով։ Գլխավոր դերում Քիանու Ռիվզն է։ ԱՄՆ-ում պրեմիերան կայացել է 2013 թվականի դեկտեմբերի 25-ին, Ռուսաստանում՝ 2014 թվականի հունվարի 1-ին։
Ֆիլմի նկարահանումներն սկսվել են 2011 թվականի մարտի 14-ին և անցկացվել են Բուդապեշտում, Լոնդոնում, Ճապոնիայում և Սքայ կղզում։


== Սյուժե ==
Սյուժեն հիմնված է «Ակոյի վրեժը» ճապոնական ժողովրդական ավանդության վրա։ Նրա կենտրոնում 47 սամուրայներ պատմությունն է, ովքեր, կորցնելով իրենց ղեկավարին, երդվում են վրեժ լուծել նրա մահվան համար՝ չնայելով այն բանին, որ իրենց դրա համար սպասվում էր մահապատիժ։ Որպեսզի կասկածներ չառաջանան, նրանք ձուլվում են ամբոխին՝ դառնալով առևտրականներ և եկեղեցականներ, և սկսում պատրաստվել իրենց համարձակ պլանին։
47 ռոնինների պատմությունը պահպանվում է դարերի ընթացքում, և ամեն տարվա դեկտեմբերի 14-ին մարդիկ ամբողջ աշխարհից գալիս են այցի նրանց եղբայրական գերեզմանին, որպեսզի հարգեն խիզախների հիշատակը, ովքեր դարձել են հավատարմության ու պատվի խորհրդանիշ։


== Դերերում ==


== Սաունդթրեք ==
Ֆիլմի պաշտոնական թրեյլերում հնչում են հետևյալ կոմպոզիցիաները՝
«Superhuman» — Kill the fear
«Phantom Power» — Time Bomb
«Immediate Music» — Def Con


== Հետաքրքիր փաստեր ==
Ասանո իշխանի՝ Քիրու Յոսինակուի մահվան համար մեղադրվողի դերը խաղում է Ասանո անունով դերասան։
Սյոգունի դերը խաղացել է Քերի-Հիրոյուկի Տագավան, ով հայտնի է «Մահացու կռիվ» ֆիլմում կատարած Շան-Ցզունի դերով։
Քիունա Ռիվզի հերոսը միակ ձախլիկն է 47 ռոնիններից։


== Ծանոթագրություններ ==
Պրան

Պրան (հինդի` प्राण, իրական անունը` Պրան Կրիշան Սիկանդ, փետրվարի 12, 1920(1920-02-12), Նյու Դելի, Բրիտանական կայսրություն - հուլիսի 12, 2013(2013-07-12), Մումբայ, Հնդկաստան), հնդիկ կինոդերասան, մի շարք մրցանակների դափնեկիր, այդ թվում պարգևատրվել է նաև հնդկական կինոյի ամենաբարձրագույն՝ Դադասահեբ Փհալկեի անվան պարգևով (2013 թ.)։ Հայտնի է հնդկական կինոյում չարագործներին մարմնավորած կերպարներով։


== Կենսագրություն ==
Պրանը ծնվել է ինժեներ-շինարարի և կառավարական կապալառուի հարուստ ու բազմազավակ ընտանիքում։ Մանուկ տարիքում նա ընդունակ երեխա էր՝ հատկապես լավ էր սովորում մաթեմատիկա։ Իր հոր աշխատանքի բերումով ուսումն առել է Հնդկաստանի տարբեր քաղաքներում։ Միջնակարգն ավարտելուց հետո Շիմլայում ընդունվել է ուսումնարան՝ պրոֆեսիոնալ լուսանկարիչ դառնալու նպատակով։ Այդ տարիներին էլ գայթակղվել է դերասանական խաղով և «Ռամայանա» պոեմի բեմականացման մեջ կատարել Սիտայի դերը։
Չարագործի իր առաջին դերը խաղացել է 1940 թվականին՝ «Yamla Jat» ֆիլմում։ Սակայն նրան իսկական հաջողություն բերեց 1942 թվականին նկարահանված «Khandaan» ֆիլմը։ 1942-1946 թվականներին Պրանը նկարահանվել է 22 կինոնկարում։ Այնուհետև նա Լահորից տեղափոխվել է Բոմբեյ, որտեղ նկարահանվել է «Ziddi» ֆիլմում։ Արդեն 1950 թվականին Պրանը համարվում էր Բոլիվուդի գլխավոր «չարագործը»։
Հատկապես արգասաբեր էր նրա համագործակցությունը Դիլիպ Կումարի հետ։ Միասին նրանք նկարահանվել են «Ազադ» (1955 թ.), «Դևդաս» (1955 թ.), «Մադհումատի» (1958 թ.), «Ռամն ու Շյամը» (1967 թ.) և այլ ֆիլմերում։ Կիշոր Կումարի հետ նկարահանվել է մի քանի կատակերգական ֆիլմերում։ 1960 թվականին «Upkar» ֆիլմում խաղացած դերի համար նա ստացավ իր առաջին Filmfare Awards մրցանակը։
Աշոկ Կումարի հետ Պրանը նկարահանվել է 27 ֆիլմում` «Ծաղիկներ դարձած արցունքներ» (1969 թ.), «Արևելք և արևմուտք» (1970 թ.), «Արդարադատություն» (1971 թ.), «Ռամ և Շանկար» (1976 թ.), «Հարազատ արյուն» (1978 թ.) և այլն։ 1969-1982 թվականներին Ռաջեշ Կհաննայից հետո Պրանը համարվում էր ամենաբարձր վարձատրվող դերասանը։
1973 թվականին Պրանի միջնորդությամբ Պրակաշ Մեհրայի «Ձգձգված հատուցում» ֆիլմում նկարահանվել է երիտասարդ Ամիթաբհ Բաչչանը։ Դրանից հետո Պրանը Ամիթաբհ Բաչչանի հետ նկարահանվել է ևս 16 ֆիլմում ` «Ամար, Աքբար, Անտոնի» (1978 թ.), «Մաֆիայի պարագլուխը» (1978 թ.), «Հավատարիմ ընկերները» (1980 թ.) և այլն։ Պրանն աշխատել է այնպիսի ֆիլմերում, ինչպիսիք էին «Հավատացյալը» (1973 թ.), «Բոբբի» (1973 թ.), «Սիրո հավերժական հեքիաթը» (1977 թ.), «Ճակատագիր» (1981 թ.), «Ինչպես երեք հրացանակիրները» (1984 թ.) և խորհրդա-հնդկական «Լեգենդ սիրո մասին» (1984 թ.)։ Հետաքրքիր է այն, որ «Բոբբի» ֆիլմի նկարահանման ժամանակ Ռաջ Կապուրը չէր կարող իրեն թույլ տալ Պրանին վճարել արժանի հոնորար, այդ իսկ պատճառով վերջինս համաձայնվել է ֆիլմում նկարահանվելու համար ընդունել սիմվոլիկ մեկ ռուփի։
1990-ական թվականներին ոտքերի հետ կապված տարիքային խնդիրների պատճառով «Իմ և քո երազանքները» (1996 թ.) և «Մահվան հրեշտակը» (1997 թ.) ֆիլմերում Պրանը նկարահանվել է մեծ մասամբ նստած վիճակում։ 1998 թվականին ստացած սրտի նոպայի պատճառով, Պրանն արդեն իսկ մերժում էր նկարահանվելու առաջարկները։


== Անձնական կյանքը ==
Պրանն ամուսնացել է 1945 թվականին՝ Շուկլա Սիկանդի հետ և ունեցել երեք երեխա՝ երկու որդի և մեկ դուստր։
Մահացել է թոքաբորբից, 2013 թվականի հուլիսի 12-ին՝ 93 տարեկանում։


== Մասնակի ֆիլմագրությունը ==


== Ծանոթագրություններ ==
Միիլիմյաե

Միիլիմյաե (էստ․՝ Miilimäe), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)